CELEX: 22009D0090
Language: fi
Date: 2009-07-03 00:00:00
Title: ETA:n sekakomitean päätös N:o 90/2009, tehty 3 päivänä heinäkuuta 2009 , tilastoalan yhteistyön järjestämistä koskevista erityismääräyksistä tehdyn ETA-sopimuksen pöytäkirjan 30 muuttamisesta

22.10.2009   
            
            
               FI
            
            
               Euroopan unionin virallinen lehti
            
            
               L 277/43
            
         ETA:n SEKAKOMITEAN PÄÄTÖS
   
   N:o 90/2009,
   tehty 3 päivänä heinäkuuta 2009,
   tilastoalan yhteistyön järjestämistä koskevista erityismääräyksistä tehdyn ETA-sopimuksen pöytäkirjan 30 muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen pöytäkirja 30 muutettiin 6 päivänä kesäkuuta 2008 tehdyllä ETA:n sekakomitean päätöksellä N:o 75/2008 (1).
            
         
               (2)
            
            
               Euroopan yritys- ja kauppatilastojen uudenaikaistamisen on perustuttava Euroopan yritys- ja kauppatilastojen uudenaikaistamisohjelmasta (MEETS) 16 päivänä joulukuuta 2008 tehtyyn Euroopan parlamentin ja neuvoston päätökseen N:o 1297/2008/EY (2).
            
         
               (3)
            
            
               Sen vuoksi sopimuksen pöytäkirja 30 olisi muutettava, jotta laajennettu yhteistyö voitaisiin aloittaa 1 päivästä tammikuuta 2009,
            
         ON PÄÄTTÄNYT SEURAAVAA:
   1 artikla
   Lisätään sopimuksen pöytäkirjaan 30 artikla seuraavasti:
   
      ”4 artikla
      Euroopan yritys- ja kauppatilastojen uudenaikaistaminen (MEETS)
      1.   EFTA-valtiot osallistuvat 4 kohdassa tarkoitettuihin yhteisön ohjelmiin ja toimiin 1 päivästä tammikuuta 2009.
      2.   Tavoitteita 1, 2 ja 3 ja niihin liittyviä vuosittaisten työohjelmien toimia, jotka komissio hyväksyy 4 kohdassa tarkoitetun Euroopan parlamentin ja neuvoston päätöksen mukaisesti, on pidettävä merkityksellisinä ETA:n tilastoyhteistyön kannalta, ja EFTA-valtioiden on voitava osallistua niihin täysimääräisesti.
      3.   EFTA-valtiot osallistuvat 1 päivästä tammikuuta 2009 sopimuksen 82 artiklan 1 kohdan a alakohdan ja sopimusta koskevien varainhoitoasetusten mukaisesti toiminnan rahoitukseen määrällä, joka on 75 prosenttia yhteisön talousarvion budjettikohdissa 29 02 04 ja 29 01 04 04 (Euroopan yritys- ja kauppatilastojen uudenaikaistaminen) mainitusta määrästä.
      4.   Seuraava yhteisön säädös liittyy tähän artiklaan:
      
                  —
               
               
                  
                     32008 D 1297: Euroopan parlamentin ja neuvoston päätös N:o 1297/2008/EY, tehty 16 päivänä joulukuuta 2008, Euroopan yritys- ja kauppatilastojen uudenaikaistamisohjelmasta (MEETS) (EUVL L 340, 19.12.2008, s. 76).”
               
            
   2 artikla
   Tämä päätös tulee voimaan seuraavana päivänä sen jälkeen, kun viimeinen sopimuksen 103 artiklan 1 kohdan mukainen ilmoitus on tehty ETA:n sekakomitealle (3).
   Sitä sovelletaan 1 päivästä tammikuuta 2009.
   3 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 3 päivänä heinäkuuta 2009.
      
         
            ETA:n sekakomitean puolesta
         
         
            Puheenjohtaja
         
         Oda Helen SLETNES
         
      
   
   
      (1)  EUVL L 257, 25.9.2008, s. 41.
   
      (2)  EUVL L 340, 19.12.2008, s. 76.
   
      (3)  Valtiosäännön asettamista vaatimuksista ei ole ilmoitettu.